ai4bharat/Pralekha huggingface dataset:
ஆயுஷ்
ஆயுஷ் அமைச்சகத்தின் ஆண்டு இறுதி அறிக்கை- 2020
கோவிட்-19 நெருக்கடி நேரத்தில், எதிர்ப்பு சக்தியை அதிகரிக்கும் சுய பாதுகாப்பு நடவடிக்கைகள்
2020ஆம் ஆண்டில், கோவிட்-19 தொற்று, உலகளாவிய சுகாதார நெருக்கடியை ஏற்படுத்தியுள்ளது. இந்த நோயால், இந்தியா மட்டும் அல்லாமல், ஒட்டு மொத்த உலகமும் பாதிக்கப்பட்டது. இந்தியாவும் கொரோனா தொற்றுக்கு எதிராகப் போராடி வருகிறது. குணமடையும் வீதத்தை அதிகரிக்க, ஆயுஷ் அமைச்சகம் மேற்கொண்ட நடவடிக்கைகளையும் நாம் பார்த்தோம். பாரம்பரிய மற்றும் நவீன முறைகளை பல நடவடிக்கைகள் மூலம் ஆயுஷ் அமைச்சகம் ஒருங்கிணைத்தது.
கோவிட் 19-க்கு எதிரான ஆயுஷ் அமைச்சகத்தின் நடவடிக்கைகள்: எதிர்ப்பு சக்திக்கு, சுய நல வழிகாட்டுதல்கள் மற்றும் தடுப்பு சுகாதார நடவடிக்கைகளை ஆயுஷ் அமைச்சகம் வெளியிட்டது. ‘‘எதிர்ப்பு சக்திக்கான ஆயுஷ்’’ என்ற மூன்று மாதப் பிரசாரத்தை ஆயுஷ் அமைச்சகம் தொடங்கியது. தொலைதூர மருத்துவ முறைகளுக்கான வழிகாட்டுதல்களையும் ஆயுஷ் அமைச்சகம் உருவாக்கியது.
ஆயுஷ் துறையில் கோவிட்-19 ஆராய்ச்சிப் படிப்புகள்: நாட்டில் 135 மையங்களில், 104 ஆராய்ச்சிகள் நடந்து கொண்டிருக்கின்றன. கோவிட்-19 தடுப்பு நடவடிக்கைகள், மற்றும் ஆயுஷ் ஆலோசனைகளின் பயன்பாடு குறித்த மதிப்பீட்டையும் ஆயுஷ் அமைச்சகம் மேற்கொண்டது. ஆயுஷ் சஞ்சீவனி செயலியை 1.47 கோடி பேர் பயன்படுத்தினர். இவர்களில் 85.1 சதவீதம் பேர், கோவிட் -19 சிகிச்சைக்கு ஆயுஷ் தீர்வுகளைப் பயன்படுத்தியதாகக் கூறியுள்ளனர்.
புதிய சட்டங்கள் அமலாக்கம் - இந்திய மருத்துவ மத்தியக் கவுன்சில் சட்டத்துக்கு மாற்றாக, இந்திய மருத்துவ முறைக்கான தேசிய ஆணைய சட்டம் , 2020 மற்றும் ஹோமியோபதிக்கான தேசிய ஆணைய சட்டம்  ஆகியவை 2020 செப்டம்பர் 21ஆம் தேதி அமல்படுத்தப்பட்டது. ஆயுஷ் கல்வியில் சீர்திருத்தங்களை கொண்டு வருவது தான் இந்த சட்டங்களின் நோக்கம்.
தேசிய முக்கியத்துவம் மையம் நிறுவல் : ஆயுர்வேதக் கல்வி மற்றும் ஆராய்ச்சி மையச் சட்டம், 2020, கடந்த செப்டம்பர் 22ஆம் தேதி அமல்படுத்தப்பட்டது. ஜாம் நகரில் உள்ள குஜராத் ஆயுர்வேதப் பல்கலைக்கழகத்தில் உள்ள 4 மையங்களை இணைத்து, ஆயுர்வேதக் கல்வி மற்றும் ஆராய்ச்சி மையம் உருவாக்கப்பட்டு அதற்கு தேசிய முக்கியத்துவ மையத்திற்குரிய அந்தஸ்து வழங்கப்பட்டது.
ஜெய்ப்பூர் ஆயுர்வேத மையத்துக்கு நிகர்நிலைப் பல்கலைக்கழக அந்தஸ்து: ஜெய்ப்பூரில் உள்ள ஆயுர்வேத தேசிய மையத்தை நிகர்நிலைப் பல்கலைக்கழகமாக ஆயுஷ் அமைச்சகம் அறிவித்தது. இதை கடந்த நவம்பர் 13ஆம் தேதி, காணொலிக் காட்சி மூலம், பிரதமர் நாட்டுக்கு அர்ப்பணித்தார்.
இந்தியாவில் பாரம்பரிய மருந்துக்கான உலகளாவிய மையம் அமைத்தல் : 5வது ஆயுர்வேத தினம் கடந்த நவம்பர் 13ஆம் தேதி கொண்டாடிய போது, வீடியோ மூலம் உரை நிகழ்த்திய உலக சுகாதார நிறுவனத்தின் தலைமை இயக்குநர் டாக்டர். டெட்ரஸ் அதானம் கெப்ரேசியஸ், இந்தியாவில் பாரம்பரிய மருந்துக்கான உலகளாவிய மையம் அமைக்கப்படும் என அறிவித்தார். இதற்காக அவருக்கு பிரதமர் நன்றி தெரிவித்தார்.
மேலும் விவரங்களுக்கு, இந்த ஆங்கிலச் செய்திக் குறிப்பைப் படிக்கவும்:https://pib.gov.in/PressReleasePage.aspx?PRID=1683320
-----
(Visitor Counter : 261
பிரதமர் அலுவலகம்
பிரதமருக்கு வழங்கப்பட்ட பரிசுப் பொருட்கள் ஏலம் நிறைவடைந்தது; மக்களிடம் அமோக வரவேற்பு; இந்த ஏலம் மூலம் வசூலான தொகை நமாமி கங்கை திட்டத்திற்கு பயன்படுத்தப்பட உள்ளது.
பிரதமர் திரு நரேந்திர மோடியின் பதவிக்காலத்தில், இதுவரை அவருக்கு வழங்கப்பட்ட பரிசுப் பொருட்களுக்கான இருவார கால ஏலம், சனிக்கிழமை மாலையுடன் நிறைவடைந்தது.
இந்த ஏலத்திற்கு இந்திய மக்களிடமிருந்து அமோக வரவேற்பு காணப்பட்டது. தேசிய கலைப்பொருட்கள் அருங்காட்சியகத்தில் நேரில் இரண்டு நாட்களும், மின்னணு முறையில் pmmementos.gov.in என்ற இணையதளம் வாயிலாகவும் இரண்டு பிரிவுகளாக இந்த ஏலம் நடைபெற்றது.
இந்த காலகட்டத்தில், 1,800-க்கும் மேற்பட்ட பரிசுப் பொருட்கள், அதிக தொகைக்கு ஏலம் கேட்டவர்களுக்கு வெற்றிகரமாக ஏலத்தில் விடப்பட்டது.
இந்த ஏலம் மூலம் கிடைத்த தொகை, கங்கையை தூய்மைப்படுத்தும் உன்னத பணிக்கு பயன்படுத்தப்பட உள்ளது.
ஏலத்தின் முக்கிய அம்சங்கள்
தேசிய கலைப்பொருட்கள் அருங்காட்சியகத்தில் நடைபெற்ற ஏலத்தின் போது, பிரத்யேகமாக கையால் தயாரிக்கப்பட்ட மரத்தாலான மோட்டார் சைக்கிள் ரூ.5 லட்சத்திற்கு ஏலம் போனது. ரயில்வே துறையுடன் நரேந்திர மோடிக்கு உள்ள சிறப்பு பிணைப்பை எடுத்துரைக்கும் விதமாக பிரதமர் மோடி ரயில் நிலைய நடைமேடையில் இருப்பது போன்ற, அரிய கலை அம்சத்துடன் தயாரிக்கப்பட்ட ஓவியமும் இதேபோன்று அதிக விலைக்கு ஏலம் போனது.
மின்னணு ஏல முறையிலும் சில பொருட்கள் அதிக தொகைக்கு ஏலத்தில் விடப்பட்டன.
- ரூ.5000/- மதிப்புள்ள சிவபெருமான் சிலை, அதன் அடிப்படை விலையைவிட 200 மடங்கு அதிகமாக ரூ.10 லட்சத்திற்கு ஏலம் போனது.
- அசோகா ஸ்தூபி போன்ற ரூ.4000/- மதிப்புள்ள மரத்தாலான பரிசுப் பொருள் ரூ.13 லட்சத்திற்கு ஏலம் போனது.
- அசாம் மாநிலம் மஜூலியில் பெறப்பட்ட ரூ.2000/- மதிப்புள்ள பாரம்பரிய “ஹோராய்”  ரூ.12 லட்சத்திற்கு ஏலம் போனது.
- அமிர்தசரஸ், சிரோமணி குருத்வாரா பிரபந்த கமிட்டியால் வழங்கப்பட்ட “தெய்வீகத்தன்மை” என்ற பெயரிட்ட ரூ.10,000/- மதிப்புள்ள பரிசுப் பொருள் ரூ.10.1 லட்சத்திற்கு ஏலம் விடப்பட்டது.
- ரூ.4,000/- மதிப்புள்ள கௌதம புத்தர் சிலை ரூ.7 லட்சத்திற்கு விற்பனையானது.
- நேபாள முன்னாள் பிரதமர் திரு சுஷில் கொய்ராலாவால் வழங்கப்பட்ட பாரம்பரிய முறையிலான பித்தளையாலான சிங்கம் சிலை ரூ.5.20 லட்சத்திற்கு விற்பனை செய்யப்பட்டது.
- ரூ.10000/- விலையுள்ள சித்திரங்கள் பொறிக்கப்பட்ட வெள்ளி கிண்டி  ரூ.6 லட்சத்திற்கு விற்பனையானது.
இதேபோன்று வேறு ஏராளமான பரிசு பொருட்களும் அவற்றுக்கு நிர்ணயிக்கப்பட்ட அடிப்படை விலையை விட, பன்மடங்கு அதிக விலைக்கு ஏலத்தில் விற்பனையாகியுள்ளன.
பிரதமர் மோடி குஜராத் முதலமைச்சராக இருந்த போதும், தமக்கு வழங்கப்பட்ட பரிசுப் பொருட்களை ஏலத்தில் விட்டு, அதன்மூலம் கிடைத்த தொகையை பெண் குழந்தைகளின் கல்விக்காகப் பயன்படுத்தினார். அதே நடைமுறையை தற்போதும் பின்பற்றி, அதன் மூலம் கிடைத்த தொகையை கங்கை ஆற்றை தூய்மைப்படுத்தும் பணிக்கு பயன்படுத்த உள்ளார்.
கப்பல் போக்குவரத்து அமைச்சகம்
சகார் சேது என்னும் மொபைல் செயலியை மத்திய கப்பல் துறை அமைச்சர் திரு சர்பானந்த சோனாவால் அறிமுகம் செய்து வைத்தார்.
சகார் சேது என்னும் மொபைல் செயலியை மத்திய கப்பல் துறை அமைச்சர் திரு சர்பானந்த சோனாவால் அறிமுகம் செய்து வைத்தார்.
இந்த பொபைல் செயலியில் சேவை பட்டியல், பொதுவான செயல்பாட்டு நடைமுறைகள், வங்கி உத்தரவாதம், சான்றளிப்பு, கண்காணிப்பு உள்ளிட்ட பல்வேறு அம்சங்கள் இடம்பெற்றுள்ளன. ஏற்றுமதியாளர்கள், இறக்குமதியாளர்கள், சுங்கத்தரகர்கள் உள்ளிட்டோருக்கு சரக்கு கப்பல் தொடர்பான தகவல்களையும், பரிவர்த்தனை தொடர்பான விவரங்களையும் துல்லியமாக இந்த செயலி வழங்கும். தேசிய கடல்சார் சரக்கு போக்குவரத்து தளம் சார்பில் வடிவமைக்கப்பட்டுள்ள இந்த சாகர் சேது செயலியின் அறிமுக நிகழ்ச்சியில் பேசிய, மத்திய அமைச்சர் திரு சர்பானந்த சோனாவால், துறைமுகங்கள் மற்றும் கப்பல் துறை அமைச்சகத்தைச் சேர்ந்த அதிகாரிகள் மற்றும் இந்த துறையைச் சேர்ந்தவர்களுக்கு இந்த செயலி பெரிதும் பயனுள்ளதாக விளங்கும் என்று கூறினார்.
இந்தநிகழ்ச்சியில் கப்பல் துறை இணையமைச்சர் திரு ஸ்ரீபத் நாயக், கப்பல் துறை செயலாளர் திரு சுதான்ஷ் பந்த் உள்ளிட்டோர் பங்கேற்றனர்.
பிரதமர் அலுவலகம்
கேரளாவின் பாலக்காட்டில் ஏற்பட்ட சாலை விபத்தில் உயிரிழந்தோருக்கு பிரதமர் இரங்கல் தெரிவித்துள்ளார்
பிரதமரின் தேசிய நிவாரண நிதியிலிருந்து கருணைத் தொகை அறிவிக்கப்பட்டுள்ளது
கேரளாவின் பாலக்காடு மாவட்டத்தில் ஏற்பட்ட சாலை விபத்தில் உயிரிழந்தோருக்கு பிரதமர் திரு நரேந்திர மோடி இரங்கல் தெரிவித்துள்ளார். விபத்தில் உயிரிழந்தோரின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சமும், காயமடைந்தவர்களுக்கு தலா ரூ.50 ஆயிரமும் கருணைத் தொகையாக வழங்கப்படும் என்று பிரதமர் அறிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
“கேரளாவின் பாலக்காடு மாவட்டத்தில் ஏற்பட்ட சாலை விபத்தில் உயிரிழப்புக்கு பிரதமர் நரேந்திர மோடி துயரம் வெளியிட்டுள்ளார். உயிரிழந்தவர்களின் குடும்பத்தினருக்கு இரங்கல் தெரிவித்துள்ளதோடு காயமடைந்தவர்கள் விரைவில் குணமடைய இறைவனை பிரார்த்திப்பதாக அவர் தெரிவித்துள்ளார்”.
“விபத்தில் உயிரிழந்தோரின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சமும், காயமடைந்தவர்களுக்கு தலா ரூ.50 ஆயிரமும் கருணைத் தொகையாக வழங்கப்படும்”
குடியரசுத் துணைத் தலைவர் செயலகம்
அறிவியலும் தொழில்நுட்பமும் மக்களின் பொதுவான நலன் மற்றும் அவர்களது பிரச்சினைகளுக்கு தீர்வு காண பயன்படுத்தப்பட வேண்டும் - குடியரசு துணைத்தலைவர்
அறிவியல் மற்றும் தொழில்நுட்பத்தை, மக்களின் பொதுவான நலன் மற்றும் அவர்களது பிரச்சினைகளுக்கு தீர்வு காண பயன்படுத்த வேண்டியதன் அவசியத்தை குடியரசு துணைத்தலைவர் திரு எம் வெங்கய்யா நாயுடு வலியுறுத்தியுள்ளார். ‘அறிவியல் சமுதாய நன்மைக்காக பயன்படுத்தப்பட வேண்டுமே தவிர, குறிப்பிட்ட சிலர், உயர் வர்க்கத்தினருக்காக அல்ல’ என்று கூறியுள்ள அவர், மக்களின் எதிர்பார்ப்புகளும், குறிக்கோள்களும், அறிவியல் மற்றும் தொழில்நுட்ப வளர்ச்சிக்கான செயல்திட்டத்தை, வகுக்க வேண்டும் எனவும் தெரிவித்துள்ளார்.
விஜயவாடா அருகே உள்ள அத்கூரில், சுவர்ணபாரத அறக்கட்டளையில், “டாக்டர் ஒய் நாயுடம்மா: கட்டுரைகள், உரைகள், குறிப்புகள் & பிற அம்சங்கள்” என்ற தலைப்பிலான நூலை வெளியிட்டு பேசிய திரு நாயுடு, அறிவியலும் தொழில்நுட்பமும், மக்களை அடிமைகளாக்கிவிடக்கூடாது என்றார். பிரபல விஞ்ஞானியான டாக்டர் யளவர்த்தி நாயுடம்மாவின் பிறந்த நாள் நூற்றாண்டையொட்டி வெளியிடப்பட்டுள்ள இந்த நூலை வருமான வரித்துறை முன்னாள் ஆணையர் டாக்டர் சந்திரஹாஸ் மற்றும் டாக்டர் கே சேஷகிரி ராவ் ஆகியோரால் தொகுக்கப்பட்டுள்ளது.
அறிவியல் மற்றும் தொழில்நுட்பத்தின் எதிர்காலம் குறித்த டாக்டர் நாயுடம்மாவின் தொலைநோக்குப் பார்வையை பாராட்டிய குடியரசு துணைத்தலைவர், அறிவியலும் தொழில்நுட்பமும் பொதுவான நல்ல அம்சங்களுக்காக சமுதாய நற்பண்புகளைக் கொண்ட அம்சங்களுக்கு பயன்படுத்தப்பட வேண்டும் என அவர் விரும்பியதாக குறிப்பிட்டார். “மக்களின் வாழ்க்கை தரத்தை மேம்படுத்துவதற்கான சாதனமாக பயன்படும் வகையில், அறிவியல் மற்றும் தொழில்நுட்பத்திற்கான குறிக்கோள் மற்றும் இலக்குகள் மற்றும் சமூக - பொருளாதார வளர்ச்சியில் மாற்றத்தை ஏற்படுத்துவதற்கான கிரியா ஊக்கியையும் அவர்  தெளிவாக உணர்த்தியிருக்கிறார்” என்றும் திரு வெங்கய்யா நாயுடு குறிப்பிட்டார்.
அறிவியல் தொழில்நுட்ப சாதனங்களை எவ்வாறு பயன்படுத்துவது, அவற்றை முன்னெடுத்துச் செல்வதால் ஏற்படக் கூடிய விளைவுகளை முறையாக அறிந்து கொள்ள இந்தப் புத்தகத்தை அனைவரும் படிக்க வேண்டும் என்றும் குடியரசு துணைத்தலைவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1817805
மனித வள மேம்பாட்டு அமைச்சகம்
புதிய என்ஐடி-களின் நிரந்தர வளாகங்கள் அமைப்புக்கான திருத்தப்பட்ட செலவு மதிப்பீட்டிற்கு அமைச்சரவை ஒப்புதல் அளித்துள்ளது
தேசிய தொழில்நுட்பக் கல்விக் கழகங்களுக்கு  புதிதாக நிரந்தர வளாகங்களை அமைப்பதற்கான திருத்தப்பட்ட செலவு மதிப்பீட்டிற்குப் பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது. 2021-22 வரையிலான காலத்திற்கு மொத்த செலவு ரூ.4,371.90 கோடியாக இருக்கும்.
2009 ஆம் ஆண்டு நிறுவப்பட்ட என்ஐடி-க்கள் மிகவும் அளவான இடத்தில் குறைவான அடிப்படைக் கட்டமைப்புடன் தத்தம் தற்காலிக வளாகங்களில் 2010-11 கல்வியாண்டிலிருந்து செயல்பாட்டைத் தொடங்கின. கட்டுமானத்திற்குத் தேவையான நில ஆர்ஜிதத்தை இறுதி செய்வதில் ஏற்பட்ட தாமதமும் உண்மையான தேவையை விட மிகவும் குறைந்த கட்டுமானப் பணிகளுக்கான செலவு ஒப்புதல் அளிக்கப்பட்டதாலும் நிரந்தர வளாகத் திட்டங்களைப் பூர்த்தி செய்ய முடியவில்லை.
தற்போது திருத்தப்பட்ட செலவு மதிப்பீட்டிற்கு ஒப்புதல் அளிக்கப்பட்டிருப்பதால் இந்த என்ஐடி-க்கள் தத்தமது நிரந்தர வளாகங்களில் 2022 மார்ச் 31 வாக்கில் முழுமையாக செயல்படத் தொடங்கும். இவற்றின் ஒட்டு மொத்த மாணவர் திறன் 6,320 ஆகும்.
என்ஐடி-க்கள் பொறியியல் மற்றும் தொழில்நுட்பத் துறையில் சிறந்த பயிற்சி அளிக்கும் நிறுவனங்களாக தேசிய முக்கியத்துவம் பெற்றவை. உயர்தரமான தொழில்நுட்பக் கல்வி அளிப்பது இவற்றின் சிறப்பம்சம். நாடு முழுவதும் தொழில் முனைவோரை உருவாக்கவும், வேலைவாய்ப்புகளை அதிகரிக்கவும் தேவையான உயர்தரமுள்ள தொழில்நுட்பத் திறனாளிகளை உருவாக்கும் திறனை இந்த நிறுவனங்கள் கொண்டுள்ளன.
பிரதமர் அலுவலகம்
அமெரிக்க வர்த்தகச் செயலாளர் ஜினா ரைமண்டோவை பிரதமர் சந்தித்தார்
பிரதமர் திரு நரேந்திர மோடி, அமெரிக்க வர்த்தகச் செயலர் ஹெச்.இ. ஜினா ரைமண்டோவை நேற்று சந்தித்தார்.
பிரதமர் அலுவலகம் ட்விட்டரில் கூறியிருப்பதாவது:
அமெரிக்க வர்த்தக செயலாளர் @SecRaimondo உடன் பயனுள்ள சந்திப்பு நேற்று நடைபெற்றது @narendramodi
பிரதமர் அலுவலகம்
ஜம்மு காஷ்மீரின் பாரமுல்லா மாவட்டத்தில் பல்வேறு வளர்ச்சிப் பணிகள் தொடங்கப்பட்டதற்குப் பிரதமர் மகிழ்ச்சி தெரிவித்துள்ளார்
ஜம்மு காஷ்மீரின் பாரமுல்லா மாவட்டத்தில் விவசாயிகளுக்கு 7 வேளாண் உபகரண வாடகை மையங்கள், சுய உதவிக் குழுக்களுக்கு 9 பசுமைக் குடில்கள் உள்ளிட்ட ஏராளமான முக்கிய உள்கட்டமைப்பு திட்டங்கள் தொடங்கப்பட்டிருப்பதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
ஜம்மு காஷ்மீர் துணைநிலை ஆளுநர் அலுவலகம் வெளியிட்ட தொடர்ச்சியான ட்விட்டர் பதிவுகளைப் பகிர்ந்து பிரதமர் கூறியிருப்பதாவது:
“ஜம்மு காஷ்மீரின், குறிப்பாக முன்னேற விரும்பும் மாவட்ட மக்களின் வாழ்க்கைத் தரத்தை மேம்படுத்துவதை நோக்கிய நமது உறுதிப்பாட்டிற்கு எடுத்துக்காட்டாக, ஏராளமான வளர்ச்சிப் பணிகள் தொடங்கப்பட்டுள்ளன.”
பாதுகாப்பு அமைச்சகம்
77-வது சுதந்திர தினத்தை முன்னிட்டு பாதுகாப்புப்படை மற்றும் மத்திய ஆயுத காவல் படையில் மறைவுக்கு பிந்தைய 9 வீரர்கள் உள்பட 76 பேருக்கு வீரதீர விருதுகள் வழங்க குடியரசுத் தலைவர் ஒப்புதல்
2023 சுதந்திர தினத்தை முன்னிட்டு பாதுகாப்புப்படை மற்றும் மத்திய ஆயுத காவல் படையைச் சேர்ந்த 76 பேருக்கு வீரதீர விருதுகள் வழங்க குடியரசுத்தலைவர் திருமதி திரௌபதி முர்மு ஒப்புதல் அளித்துள்ளார். இவற்றில் நான்கு கீர்த்தி சக்ரா , 11 சௌர்ய சக்ரா விருது , இரண்டு பேருக்கு இரண்டாம் முறையாக சேனா பதக்கங்கள் , 52 சேனா பதக்கங்கள் , மூன்று கடற்படை சேனா பதக்கம்  மற்றும் நான்கு விமானப்படை சேனா பதக்கங்கள்  ஆகியவை அடங்கும்.
பல்வேறு ராணுவ நடவடிக்கைகளில் குறிப்பிடத்தக்க பங்களிப்பை வழங்கியதற்காக ராணுவ நாய் மது  மற்றும் விமானப்படை வீரர்களுக்கு ஒரு கடிதம் உட்பட ராணுவத்திற்கு 30 மென்சன் இன் டெஸ்பாட்சஸ் ஆகியவற்றுக்கு குடியரசுத் தலைவர் ஒப்புதல் அளித்துள்ளார். ஆபரேஷன் ரக்சக், ஆபரேஷன் பனிச்சிறுத்தை, ஆபரேஷன் கேஷ்வாலிட்டி வெளியேற்றம், ஆபரேஷன் மவுண்ட் சோமோ, ஆபரேஷன் பாங்சாவ் பாஸ், ஆபரேஷன் மேக்தூத், ஆபரேஷன் ஆர்கிட், ஆபரேஷன் கலிஷாம் பள்ளத்தாக்கு, மீட்பு நடவடிக்கை மற்றும் ஆபரேஷன் வெளியேற்றம் ஆகியவை இந்த நடவடிக்கைகளில் அடங்கும்.
அறிவியல் மற்றும் தொழில்நுட்பத்துறை
நாடு முழுவதும் பல மாநிலங்களில் 850 ஆக்ஸிஜன் ஆலைகள் அமைக்கப்படுகின்றன: டிஆர்டிஓ செயலாளர் தகவல்
கொவிட் தொற்றுக்கு எதிரான போராட்டத்தில், நாட்டின் தேவைகளை நிறைவு செய்ய பிரதமரின் நல நிதியிலிருந்து நாடு முழுவதும் 850 ஆக்ஸிஜன் ஆலைகள் அமைக்கப்படுவதாக ராணுவ ஆராய்ச்சி மேம்பாட்டு மைய  செயலாளர் தெரிவித்தார்.
விடுதலையின் அம்ரித் மகோத்சவத்தை முன்னிட்டு அறிவியல் மற்றும் தொழில்நுட்பத்துறை நடத்திய கலந்துரையாடல் தொடர் நிகழ்ச்சியில் டிஆர்டிஓ செயலாளர் டாக்டர் சி.சதீஷ் ரெட்டி கலந்து கொண்டு பேசியதாவது:
கொவிட்-19 இரண்டாம் அலையில் மக்களுக்கு உதவ அனைத்து விதமான உதவிகளையும் வழங்க டிஆர்டிஓ தயாராக உள்ளது. பல நகரங்களில் நாங்கள் தற்காலிக கொவிட்-19 மருத்துவமனைகளை அமைத்துள்ளோம். இதை நாங்கள் பறக்கும் மருத்துவமனைகள் என அழைக்கிறோம். வைரஸ்கள் மருத்துவமனையை விட்டு பரவாத வகையில் இந்த மருத்துவமனைகள் தயாரிக்கப்பட்டுள்ளன.
மூன்றாவது அலை ஏற்பட்டால், அனைத்து மருத்துவமனைகளில் கூட்டம் அதிகரிக்கும். அதனால் இந்த தற்காலிக மருத்துவமனைகளை பல இடங்களில் அமைப்பது தொடர்பாக அரசு பல தரப்பினருடன் ஆலோசித்து வருகிறது.
இவ்வாறு அவர் கூறினார்.
கொவிட் தொற்றை எதிர்கொள்ள மத்திய அரசு மற்றும் அறிவியல் தொழில்நுட்பத்துறை மேற்கொண்ட பல நடவடிக்கைகள் குறித்தும், தடுப்பூசிகளை பாதுகாப்பாக வைத்திருப்பது குறித்தும், தொற்றுக்கு எதிரான போராட்டத்தில் செயற்கை நுண்ணறிவை பயன்படுத்துவது குறித்தும் அறிவியல் மற்றும் தொழில்நுட்பத்துறை பேராசிரியர் அசுதோஷ் சர்மா பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726975
ஆயுஷ்
ஆரோக்கியம் மற்றும் ஊட்டச்சத்து குறித்த மகாத்மா காந்தியின் சிந்தனைகளுக்கு புத்தாக்கம் அளிக்க இணைய கருத்தரங்குகளின் நீண்ட வரிசை
ஆயுஷ் அமைச்சகத்தின் கீழ் செயல்படும் தேசிய இயற்கை மருத்துவ நிறுவனம், புனே, மகாத்மா காந்தியின் 150-வது பிறந்த தினத்தை முன்னிட்டு இயற்கை மருத்துவத்தை பற்றிய இணையக் கருத்தரங்குகளை நடத்த இருக்கிறது.
மத்திய தகவல் மற்றும் ஒலிபரப்பு அமைச்சகத்தின் மகாராஷ்டிரா மற்றும் கோவாவுக்கான கள மக்கள் தொடர்பு அலுவலகத்துடன் இணைந்து 48 நாட்களுக்கு இந்த இணையக் கருத்தரங்குகள் நடத்தப்படும்.
காந்தியடிகளின் பிறந்த நாளான அக்டோபர் 2 முதல் தேசிய இயற்கை மருத்துவ தினமான 2020 நவம்பர் 18 வரை நடத்தப்படவிருக்கும் இந்த இணையக் கருத்தரங்குகள், தற்சார்பு ஆரோக்கியம் மூலம் தற்சார்படைதல் குறித்த காந்தியடிகளின் தத்துவங்கள் மீது கவனம் செலுத்தும்.
ஒரு நாளும் காலை 11 மணி முதல் நண்பகல் 12 மணி வரை நடக்கும் இந்த இணைய கருத்தரங்குகளை https://www.facebook.com/punenin என்னும் இணைப்பில் காணலாம். முன்கூட்டியே பதிவு செய்ய தேவை இல்லை.
எளிதாகக் கிடைக்கும் இயற்கை மருத்துவப் பொருட்களின் மூலம் மக்கள் தங்களது ஆரோக்கியத்தை பாதுகாத்துக் கொள்வதன் அவசியத்தை இந்த இணையக் கருத்தரங்குகள் வலியுறுத்தும்.
செயல்முறை விளக்கங்களின் மூலம் இயற்கை மருத்துவ நடைமுறைகளைப் பற்றிய விழிப்புணர்வை ஏற்படுத்துவது இந்த நிகழ்ச்சிகளின் நோக்கமாகும். உரையாடல்கள், விவாதங்கள் போன்ற பின்னூட்ட நிகழ்வுகளும் நடத்தப்படும்.
நாடு முழுவதிலும் இருந்து, நாட்டின் எல்லைகளை தாண்டியும் இந்த நிகழ்ச்சியில் பலர் பங்கேற்பார்கள் என்று எதிர்பார்க்கப்படுகிறது. பல்வேறு நாடுகளில் இருந்து புகழ்பெற்ற அறிஞர்கள் மகாத்மா காந்தியின் சுகாதார சிந்தனைகளைப் பற்றி பேச அழைக்கப்படுவார்கள்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660260
பிரதமர் அலுவலகம்
இந்திய - ஜெர்மனி தலைவர்கள் காணொலி மூலம் கலந்துரையாடல்
பிரதமர் திரு. நரேந்திர மோடி காணொலி மூலமாக ஜெர்மன் அதிபர் டாக்டர் ஏஞ்சலா மெர்க்கலுடன் இன்று கலந்துரையாடினார்.
உலக அரங்கிலும், ஐரோப்பாவிலும் வலுவான, நிலையான தலைமையை அளித்து வருவதற்காக அதிபர் மெர்க்கெலுக்கு பிரதமர் பாராட்டு தெரிவித்தார். மேலும், இந்திய - ஜெர்மனி ராணுவ பங்களிப்பு வளர்ச்சிக்கு வழிகாட்டுவதற்காக நன்றி தெரிவித்துக் கொண்டார்.
கோவிட்-19 பெருந்தொற்று நோய் பாதிப்பைக் கையாளுதல், இருதரப்பு உறவுகள், பிராந்திய மற்றும் உலக அளவிலான பிரச்சினைகள், குறிப்பாக இந்தியா - ஐரோப்பிய யூனியன் உறவுகள் உள்ளிட்ட பரஸ்பர முக்கியத்துவமான விஷயங்கள் குறித்து இரு தலைவர்களும் பேசினர்.
தடுப்பு மருந்து தயாரிப்பில் இந்தியாவில் ஏற்பட்டுள்ள முன்னேற்றங்கள் குறித்து மெர்க்கெலிடம் விளக்கிய பிரதமர், உலக நன்மைக்காக தன்னுடைய திறன்களை அளிப்பதில் இந்தியாவின் உறுதியை தெரிவித்துக் கொண்டார். ஜெர்மனி மற்றும் இதர ஐரோப்பிய நாடுகளில், உருமாற்றம் பெற்ற வைரஸ் பரவுதலை ஆரம்பத்திலேயே கட்டுப்படுத்துவதில் ஜெர்மனி வெற்றி காண பிரதமர் நல்வாழ்த்துகளைத் தெரிவித்துக் கொண்டார்.
சர்வதேச சூரியசக்தி கூட்டமைப்பில் சேருவது என ஜெர்மனி முடிவு செய்திருப்பதை பிரதமர் வரவேற்றார். பேரிடரைத் தாங்கும் கட்டமைப்புகளை உருவாக்குவதற்கான கூட்டமைப்பு என்ற அமைப்பின் கீழ் ஜெர்மனியுடன் கூட்டு முயற்சிகளை மேலும் பலப்படுத்த பிரதமர் விருப்பம் தெரிவித்தார்.
இந்தியாவுக்கும் ஜெர்மனிக்கும் இடையே இருதரப்பு உறவுகள் தொடங்கியதன் 70வது ஆண்டாக இந்த ஆண்டு இருப்பதாகவும், இரு நாடுகளுக்கும் இடையில் உத்திசார் கூட்டுறவின் 20வது ஆண்டாக இருப்பதாகவும் உரையாடலின்போது குறிப்பிடப்பட்டது. இவை தொடர்பாக உயர்விருப்ப இலக்கு குறித்த செயல்திட்டத்தை உருவாக்க 2021-ல் விரைவில் ஒரு தேதியில் ஆறாவது அரசுகள் இடையிலான ஆலோசனைக் கூட்டத்தை நடத்த இரு தலைவர்களும் ஒப்புக்கொண்டனர்.
மேலும் விவரங்களுக்கு :https://pib.gov.in/PressReleasePage.aspx?PRID=1686612
-----
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஓட்டுநர் பயிற்சி மற்றும் ஆராய்ச்சி நிலையம்
மத்திய சாலை போக்குவரத்து மற்றும் நெடுஞ்சாலைத் துறை அமைச்சகம் மாநிலங்கள் மற்றும் யூனியன் பிரதேசங்களில் ஓட்டுநர் பயிற்சி மற்றும் ஆராய்ச்சி நிலையங்களை அமைப்பதற்கு திட்டமிட்டுள்ளது. ஐந்து கோடி மக்கள் தொகை கொண்ட பகுதியில் ஒரு ஓட்டுநர் பயிற்சி மற்றும் ஆராய்ச்சி நிலையம் அமைக்கப்பட உள்ளது. நாடு முழுவதும் 31 நிலையங்களை அமைப்பதற்கு மத்திய சாலை போக்குவரத்து மற்றும் நெடுஞ்சாலைத் துறை அமைச்சகம் ஒப்புதல் அளித்துள்ளது.
15-வது நிதி ஆணைய காலத்தில், தமிழ்நாடு, பீகார், குஜராத், ராஜஸ்தான், உத்தரப்பிரதேசம், மேற்குவங்கம் ஆகிய மாநிலங்கள் புதிய பயிற்சி நிலையங்கள் அமைக்க தகுதிபெற்றுள்ளது. இத்திட்டத்தின்கீழ், சத்திஷ்கரில் உள்ள நயா ராய்பூரில் ஏற்கனவே ஒரு ஓட்டுநர் பயிற்சி மற்றும் ஆராய்ச்சி நிலையம் அமைக்கப்பட்டுள்ளது. ஒரு மாநிலத்தில் ஒரு பயிற்சி நிலையம் அமைப்பதற்கு மட்டுமே அனுமதி அளிக்கப்பட்டுள்ளது. 10 முதல் 15 ஏக்கர் நிலப்பரப்பில் வகுப்பறைகள், அலுவலகம் மற்றும் பணியாளர் அறைகள், ஆய்வகம், பணியிடம், நூலகம் மற்றும் உறைவிடம் உள்ளிட்ட பல்வேறு வசதிகள் இதில் ஏற்படுத்தப்பட உள்ளன.
மாநில அரசு இப்பயிற்சி நிலையத்தை ஏற்படுத்தினாலும், அம்மாநில அரசு விரும்பினால், தனியார் துறையினரை இதில் அனுமதிக்கலாம் என்று தெரிவிக்கப்பட்டுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843349
பிரதமர் அலுவலகம்
கடமைப்பாதையில் விண்வெளி இரவு சுற்றுலாவுக்கு ஏற்பாடு செய்த தில்லி தேசிய அறிவியல் மையத்திற்கு பிரதமர் பாராட்டு
கடமைப்பாதையில் விண்வெளி இரவு சுற்றுலாவுக்கு ஏற்பாடு செய்த தில்லி தேசிய அறிவியல் மையத்திற்கு பிரதமர் திரு நரேந்திர மோடி பாராட்டு தெரிவித்துள்ளார்.
தில்லி தேசிய அறிவியல் மையத்தின் ட்விட்டர் பதிவிற்கு அவர் அளித்துள்ள பதிலில் கூறியதாவது:
“நம் இளைஞர்களிடையே விண்வெளி மற்றும் வானியல் குறித்த ஆர்வத்தைத் தூண்டும் சுவாரஸ்யமான முயற்சி.”
PIB Headquarters
கொவிட்-19 - பிஐபி செய்தித் தொகுப்பு
08.06.2020
கொவிட்-19 - பிஐபி செய்தித் தொகுப்பு
- ரசாயனம் மற்றும் உரங்கள் அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
(
பிரதமர் அலுவலகம்
‘ஹெம்கோஷ்’ என்ற அசாமிய அகராதியின் பிரெய்ல் பதிப்பின் பிரதியை பிரதமர் பெற்றுக் கொண்டார்
‘ஹெம்கோஷ்’ என்ற அசாமிய அகராதியின் பிரெய்ல் பதிப்பின் பிரதியை திரு ஜெயந்தா பருவாவிடம் இருந்து பிரதமர் திரு நரேந்திர மோடி பெற்றுக் கொண்டுள்ளார். ஹெம்கோஷ் என்பது 19-ஆம் நூற்றாண்டைச் சேர்ந்த பழமையான அசாமிய அகராதிகளுள் ஒன்றாகும். பிரெய்ல் பதிப்பை வெளியிடுவதற்கு திரு ஜெயந்தா பருவாவும் அவரது குழுவினரும் மேற்கொண்ட முயற்சிகளை திரு மோடி பாராட்டினார்.
ட்விட்டர் பதிவில் அவர் தெரிவித்திருப்பதாவது:
“19-ஆம் நூற்றாண்டைச் சேர்ந்த பழமையான அசாமிய அகராதிகளுள் ஒன்றான ஹெம்கோஷின் பிரெய்ல் பதிப்பின் பிரதியைப் பெற்றுக் கொண்டது, மிக்க மகிழ்ச்சி அளிக்கிறது. பிரெய்ல் பதிப்பை வெளியிடுவதற்கு திரு ஜெயந்தா பருவாவும் அவரது குழுவினரும் எடுத்துக் கொண்ட முயற்சிகளைப் பாராட்டுகிறேன்.”
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மெட்ரோ ரயில் இயக்கத்தை செப்டம்பர் 7-ஆம் தேதியில் இருந்து படிப்படியாக தொடங்குவதற்கான நிலையான வழிகாட்டு நெறிமுறைகளை அமைச்சர் திரு ஹர்தீப் சிங் புரி வெளியிட்டார்
மெட்ரோ ரயில் இயக்கத்தை செப்டம்பர் 7-ஆம் தேதியில் இருந்து படிப்படியாக தொடங்குவதற்கான நிலையான வழிகாட்டு நெறிமுறைகளை மத்திய வீட்டுவசதி மற்றும் நகர்ப்புற விவகாரங்கள் இணை அமைச்சர் திரு ஹர்தீப் சிங் புரி ஊடக சந்திப்பொன்றின் போது இன்று வெளியிட்டார்
இந்த நிலையான வழிகாட்டு நெறிமுறைகள் வீட்டுவசதி மற்றும் நகர்ப்புற விவகாரங்கள் அமைச்சகத்தால் தயாரிக்கப்பட்டு, உள்துறை அமைச்சகத்தால் ஒப்புதல் அளிக்கப்பட்டவை ஆகும்.
சில விரிவான வழிகாட்டுதல்கள் பின்வருமாறு:
அ. மெட்ரோ ரயில் இயக்கம் செப்டம்பர் 7-ஆம் தேதியில் இருந்து படிப்படியாகத் தொடங்கி, செப்டம்பர் 12-ஆம் தேதிக்குள் முழுமையாக செயல்பாட்டுக்கு வரும். பயணிகள் கூட்டத்தை தவிர்ப்பதற்காக ரயில்களின் எண்ணிக்கை முறைப்படுத்தப்படும்.
ஆ. கட்டுப்பாட்டு பகுதிகளில் உள்ள நிலையங்களின் உள்ளே வரும்/வெளியே செல்லும் வழிகள் மூடப்பட்டிருக்கும்.
இ. சமூக இடைவெளியை உறுதி செய்வதற்காக, நிலையங்களுக்குள்ளும், ரயில்களுக்கு உள்ளும் தேவையான குறியீடுகள் வரையப்பட்டிருக்கும்.
ஈ. அனைத்து பயணிகளும், பணியாளர்களும் முகக் கவசங்களைக் கட்டாயமாக அணிய வேண்டும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1650731
புவி அறிவியல் அமைச்சகம்
இமயமலை பகுதியில் ஆய்வு.
நாடாளுமன்றத்தின் மக்களவையில் உறுப்பினரின் கேள்விக்கு எழுத்துப்பூர்வமாக பதிலளித்த புவி அறிவியல் இணை அமைச்சர்  மற்றும் அறிவியல் மற்றும் தொழில்நுட்பம் இணை அமைச்சர் டாக்டர் ஜிதேந்திர சிங் கீழ்காணும் தகவல்களை அளித்தார்.
உத்தரகாண்ட் மாநிலத்தில் உள்ள பித்தோராகர் மாவட்டத்தில் உள்ள மேல் காளி கங்கை பள்ளத்தாக்கில் பனிப்பாறைகளை ஆய்வு செய்து வந்த வாடியா இன்ஸ்டிடியூட் ஆஃப் ஹிமாலயன் ஜியாலஜி ஆராய்ச்சியாளர்கள், பெயரிடப்படாத பனிப்பாறை ஒன்றின் போக்கு திடீரென மாறி, அருகில் உள்ள சும்சுர்க்சங்கி பனிப்பாறையுடன் இணைந்ததாக கண்டறிந்தனர்.
பருவநிலை மாற்றம் மற்றும் டெக்டோனிக்ஸ் எனப்படும் புவி ஓட்டின் தாக்கம் இதற்கு காரணம் என்று ஆராய்ச்சியாளர்கள் கூறியுள்ளனர்.
அடிக்கடி ஏற்படும் இயற்கை பேரிடர்களுக்கு தீர்வு காண இமயமலைப் பகுதியில் மேலும் ஆராய்ச்சி மற்றும் ஆய்வுகளை அரசு ஊக்குவிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781701
குடியரசுத் தலைவர் செயலகம்
செய்திக் குறிப்பு
மேற்கு வங்க ஆளுநர் திரு. கேசரிநாத் திரிபாதி திரிபுரா மாநிலத்தின் ஆளுநராகக் கூடுதல் பொறுப்பை வகிப்பார். இதற்கான நியமன உத்தரவை குடியரசுத் தலைவர் இன்று பிறப்பித்தார். தற்போதைய திரிபுரா ஆளுநராக உள்ள திரு. தத்தகட்டா ராய் விடுப்பில் உள்ளதால், திரிபாதி அவரது பணிகளைக் கூடுதலாக மேற்கொள்வார் என்று மத்திய அரசின் செய்திக் குறிப்பு தெரிவிக்கிறது.
பிரதமர் அலுவலகம்
ஜார்க்கண்ட் மாநிலம் தன்பாதில் தீ விபத்தால் ஏற்பட்ட உயிரிழப்புகளுக்குப் பிரதமர் இரங்கல்
ஜார்க்கண்ட் மாநிலம் தன்பாதில் தீ விபத்தால் ஏற்பட்ட உயிரிழப்புகளுக்கு பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
பிரதமரின் தேசிய நிவாரண நிதியிலிருந்து உயிரிழந்தவர்களின் குடும்பத்தினருக்கு ரூ.2 லட்சமும், காயமடைந்தவர்களுக்கு ரூ.50,000 வழங்கப்படும் என்றும் பிரதமர் அறிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“தன்பாதில் தீ விபத்தால் ஏற்பட்ட உயிரிழப்புகளால் ஆழ்ந்த வேதனையடைந்தேன். அன்புக்குரியவர்களை இழந்தவர்களோடு எனது சிந்தனை உள்ளது. காயமடைந்தவர்கள் விரைவில் குணமடைய வேண்டும். PM @narendramodi”
“தன்பாத் தீ விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து ரூ.2 லட்சம் வழங்கப்படும். காயமடைந்தவர்களுக்கு ரூ.50,000 வழங்கப்படும். PM @narendramodi”